נשמה עתיקה רוצה הכל | רונית שפי וולפין - מורה רוחנית, מפתחת "שיטת העין השלישית"
אם את רוצה שיהיה לך הכול, יתכן שאת "נשמה עתיקה". כלומר, אישה רגישה, אכפתית ושוחרת חופש ולא הישגית, רדודה וחמדנית. כי נשמה עתיקה בגוף אישה רוצה שיהיה לה הכול! היא רוצה לממש את מאוויי ליבה בכל התחומים בו זמנית (פרנסה, קריירה, זוגיות, מודעות, בריאות ועוד) ולעשות את זה בנינוחות, קלילות והנאה וללא סבל, מאמץ והקרבה.
יתכן כי הרצון שיהיה לך הכול, והשאיפה להגיע למצב הזה בנינוחות, וללא סבל אינה נובעת מחמדנות, רדידות, עצלנות, ניצול, או יהירות, וגם לא מחוסר מסוגלות לתפקד ביעילות, אלא מגיל הנשמה שהינך – "נשמה עתיקה" ומעצם היותך בעלת גוף פיסי נשי, אשר דרכו, את כנשמה, מממשת את עצמך.
אישה שהיא נשמה עתיקה מגיעה לגלגול הזה כאשר היא מצוידת בידע קודם עשיר, בניסיון רב, בתבונה מופלאה וביכולות מדהימות אותם צברה בחייה הקודמים, ושאותם היא רוצה לבטא בחיים הללו, למענה ולמען העולם. כמו שאומרים: כנשמה, היא כבר ראתה ועשתה הכול…עכשיו היא רק רוצה לשתף את העולם במתנותיה ולקבל תגמול על כך, שיבוא לידי ביטוי בהנאה, הכרה ו…רווחה פיסית, רגשית וכלכלית.
לכן, אישה שהיא נשמה עתיקה יודעת עמוק בתוכה, לא רק שאפשר ושמגיע לה הכול בחיים, אלא שרק כאשר כל תחומיי חייה משגשגים במקביל היא חווה סיפוק מלא, ורק כאשר מימושה העצמי תורם לה ולעולם בו זמנית, היא חווה משמעות אמיתית לחייה מצליחה לממש את עצמה באמת באופן מלא והרמוני.
כנשמה עתיקה, מרוב ותק על כדור הארץ את עייפה מדי בשביל להתרוצץ עם הלשון בחוץ, להתאמץ, לעבוד קשה, להצמיח עור של פיל, להפשיל מרפקים, לרדוף, לדחוף, לנצל ולרמוס אחרים בדרך. לכן, גם אם היו תקופות בחייך שבהן ניסית את הדרך המקובלת להצליח בחיים – לעבוד קשה ולוותר על חלקים מעצמך ומחייך – הרי שבסופו של דבר את לא תוכלי להחזיק מעמד ולהתמיד באורח חיים מלחיץ וכוחני שכזה. כי את לא באמת תהי מוכנה להרוס את עצמך כדי שיהיה לך הכול- שלמות והרמוניה בתוכך, בין כל תחומי חייך, ובינך לבין העולם.
במקום זאת, את כנראה לא תנוחי אלא תמשיכי לחפש, עד שתמצאי את "דרך המלך" שלך. יותר נכון, את דרך המלכה שהינך – דרך של קסם ונינוחות. הדרך הזאת טמונה בתוך עמקי נשמתך. גם אני לא ויתרתי וכדי להגיע אליה בעצמי, השקעתי שנים רבות במחקר ופיתוח של כלי פשוט, יעיל ורב עצמה אותו אני מכנה פרופיל הנשמה. על ידי היכרות יסודית ומעמיקה איתו, הפרופיל מגלה לכל אדם איך לזהות את מאוויי נשמתו ולהתמירם מחלומות למציאות בדרכו הייחודית, בכל התחומים בו זמנית, בקלות וללא מאמץ תוך כדי שהוא תורם לעצמו ולעולם במקביל.
פרופיל הנשמה מגלה לנו גם פרטים כגון: מהו הרטט בו אנו מתפקדים במיטבנו (נמוך, גבוה, בינוני), מהותנו ייעודנו ושליחותנו בעולם, הקארמה שעלינו לתקן בחיים הללו, תשע הפקולטות האחראיות על התמרת החזון שלנו למציאות ( המלכה, המשרתת, הלוחמת, החכמה, המשכילה, האמנית, הכוהנת, העדה והמשקיפה), איך לנהל את הצד המואר והמוצל שלנו כדי להימנע מליפול לבורות הקלאסיים שלך ולטפס על האוורסטים שלך בקלות, המורשת שבה טמון סוד הצלחתך, איך להפוך את ה"שריטה" שלך לנקודת החן שלך, תיעול העוצמה הנשית והגברית שלך ועוד.
הבעיה היא שרוב הנשמות העתיקות שכחו שהן כאלה ולכן הן מתקשות לייבא את האנרגיות שלהן מחייהן הקודמים אל גופן ולהפכן מחכמה, יכולות וניסיון חיים לפעולה ולמציאות ממשית. כך קורה שרבות מהנשמות העתיקות, למרות כישוריהן הרבים, מתקשות למצוא את מקומן בעולם ולהביע את עצמן בכל תחום בחייהן. במקום זאת, הן חוות לעיתים תחושת ניתוק מהקרקע, קושי לבצע משימות, לעמוד ביעדים שהציבו לעצמן, ותסכול בהוצאת תכניותיהן מהכוח אל הפועל.
כי נשמה עתיקה בגוף אישה רוצה שיהיה לה הכול.
בימי רביעי אני עובדת שעות רבות ולא פנויה להקשיב לשעורים. נרשמתי עכשיו וגם לזה מן השבוע שעבר. האם אוכל לקבל את ההקלטות?
רק להבהיר: נרשמתי לשעור מן השבוע שעבר הרבה זמן מראש. לכן, מבקשת את ההקלטה.
כל דבריך מהדהדים בי חזק מאד. אני חושבת שאת מדברת אלי ועלי.
מאוד מעניין אותי לשמוע את השיעור, אך לצערי אלה שעות שאני בעבודה מידי יום (וגם לשמחתי-)ואין סיכוי שאוכל לשמוע.
לכן מצטרפת לבקשות של מבקשי ההקלטה.
במהלך חיי הבוגרים תמיד התכווננתי לעבוד ולהתפרנס רק (או בעיקר)ממה שאני אוהבת.
למרות זאת אף פעם לא חייתי ממש ממש ברווחה כלכלית, לפחות לא לאורך זמן ברצף.
אם באמת הרצון שלי שיהיה לי הכול, (וזה אכן הרצון שלי) והשאיפה שלי להגיע למצב הזה בנינוחות, וללא סבל שלא מתוך חמדנות, רדידות, עצלנות, ניצול, או יהירות, אז איך זה שאני נעה לאורך חיי בין הישגים נאים לבין ונפילות כלכליות ותחושות חידלון, ואיך אני נפטרת מתחושת האשמה שתוקפת אותי חדשות לבקרים שמא אולי אני באמת סתם חושבת את עצמי ושמא אני מתימרת ומתייהרת.
איך אני יכולה לדעת בבירור שאני אכן נשמה עתיקה שנושאת ידע רב עתיק שהיא מוכרחה להעביר הלאה בדרך ייחודית? (פעם אני יודעת שאכן אני היא זאת ופעם אחרת מתעוררים ספקות).
נ.ב. מחר אוכל להאזין רק עד 2 ואני שואלת אם אפשר יהיה להאזין להקלטה של השיעור אחר כך?
אני מאד מעוניינת לשמוע את השיעור.אך כמו אחרות כאן בתגובות מעל -בקשתי היא לקבל ההקלטה של השיעור מאחר ובאמצע היום אני באמצע העבודה .נרשמתי לשיעור,ואשמח מאד באם תאפשרי לקבל ההקלטה שלו. בנוסף -אוכל להפיץ ההקלטה הזו לעוד כמה נשים שהנושא יעניין אותן מאד,וכולן עסוקות באמצע היום.
לעיתים אני מרגישה זקנה מאוד כאילו אני נמצאת פה מאות שנים. מרגישה שסוחבת על גבי המון, עושה עבודה עם עצמי, התפתחות אישית, מודעות עצמית וכאילו אני מסתובבת סביב הזנב של עצמי מרגישה שעדיין לא הגעתי להבנה מהן היכולות שלי ומה אני עושה איתן, מה עליי לעשות? אני מרגישה שאני תקועה למרות שאנשים אומרים לי שאין בכלל מה להשוות בין מי שהייתי למי שאני כיום.
האם נשמה עתיקה חשה געגוע?
הי רונית. קראתי את השיר עוד ועוד, ובכל פעם התאהבתי בו יותר. הוא מעורר בעיני מעמקים: מעמקי אהבה, זכרונות..השיר מדגים באופן מפעים את היכולת ,והענין של נשמה עתיקה ביחסים. וביכולת להנות מיחסים עמוקים,מפרים,מכבדים.בעיני רוחי עולה המילה "זיקה".זהו רובד מאד עמוק בעיני של אהבה,אכפתיות,חמלה, כבוד,שותפות הערכה,נינוחות..סופ"ש מתוק, איריס.
הי רונית, ההקלטה נשלחה לכל מכותבותי וגם נמצאת בלינק אל השיעור בפוסט כאן.
זאת גם אחת הסיבות המרכזיות שלמרות שאני עצמי נשמה עתיקה מאוד אני תמיד עובדת בצוות שבו אני יכולה לקבל משוב, הערות, ביקורת ורעיונות. הלבדות מכבידה, מאטה ומקשה את הדרך.
הי רינה שלחתי את ההקלטת. קבלת?
תודה רבה לך רונית על שיעור מרתק!
האזנתי להקלטה היות ונבצר ממני להיות בשיעור עצמו.
למדתי ממנו המון, וכמו תמיד עוררת בי השראה לפעול בדרך שלי ולמלא את שליחותי בעולם..:).
גילנו ביחד שהמצפן שלי לקריירה הוא להיות במהות של " אני אוהבת", לפעול בדרך של אישור עצמי ושהשליחות שלי היא לייצר בטחון במרחב שלי: שלווה ואיזון.